User talk:Sushanta Kr. Pramanik

২০০ বছরের ঐতিহ্যের উত্তরণ না অবতরণ
প্রসঙ্গ : প্রেসিডেন্সি বিশ্ববিদ্যালয় ২০শে জানুয়ারী, ১৮১৭ হিন্দু কলেজ রূপে আত্মপ্রকাশ। রাজা রামমোহন রায় ,রাজা রাধাকান্ত দেব,রাণী রাসমনি,ডেভিড হেয়ার প্রমুখের সহযোগীতায় সুনামের সঙ্গে পথ চলা শুরু। কিছু বাধ্যবাধকতা ও প্রাসঙ্গিক বিবেচনার কারণে ১৮৫৫ সালে হিন্দু কলেজের নাম পরিবর্তন করে রাখা হয় প্রেসিডেন্সি কলেজ। ক্রমশঃ হিন্দু-অহিন্দু,দেশ-বিদেশের কৃতি ছাত্র-ছাত্রীদের জন্ম দিতে থাকে এই বিশ্ববিদ্যালয়। ভারতবর্ষের শিক্ষার পীঠস্থান রূপেও বহুদিন সুনাম ধরে রাখতে সক্ষম হয়। যার ফলস্বরূপ আমরা পায় ঊনবিংশের সাহিত্যিক বঙ্কিমচন্দ্র চট্টোপাধ্যায় থেকে বিংশ শতকের পরিসংখ্যানবিদ প্রশান্তচন্দ্র মহলানবীশদের মতো প্রতিভাদের। আর এই কৃতি ছাত্রদের তৈরি করার জন্য যারা অগ্রণী ভূমিকা নিয়েছিলেন তাঁরা হলেন জগদীশচন্দ্র বসু ,প্রফুল্লচন্দ্র রায় এর মতো প্রথিতযশা শিক্ষকগণ। এতো গেল সেকালের কথা, এবার আশা যাক বর্তমানে। বিংশ শতকের পরাধীন ও স্বাধীন ভারতের প্রেক্ষাপটে কৃতিত্বে ভাঁটা পড়েনি প্রেসিডেন্সির। গৌরবের মুকুট মাথায় পরে একবিংশ শতকে পদার্পণ। উল্লেখযোগ্য ভাবে ২০১০ এর ৭-ই জুলাই কলেজ থেকে বিশ্ববিদ্যালয়ে উত্তরণ হয় প্রেসিডেন্সির। বর্তমান রাজ্য সরকার, বিশেষত মুখ্যমন্ত্রী মমতা বন্দোপাধ্যায় বিশেষ ভাবে নজর দেন প্রেসিডেন্সির ওপর। বাংলা থেকে বিশ্ববাংলার দরবারে অর্থাৎ বিশ্বমানের শিক্ষা প্রতিষ্ঠাণ তৈরির প্রয়াস দেখা যায় বর্তমান সরকারের আমলে। প্রেসিডেন্সিকে বিশ্বমানের প্রতিষ্ঠাণ হিসাবে তুলে ধরার লক্ষ্যকে ফলপ্রসূ করার জন্য তৈরি করা হয় মেন্টর গ্রুপ। এই গ্রুপে স্থান হয় দেশ বিদেশের বিখ্যাত অধ্যাপকগনের। যাদবপুর বিশ্ববিদ্যালয়ের ইংরেজি বিভাগের প্রাক্তন অধ্যাপিকা মালবিকা সরকারকে প্রথম উপাচার্য করা হয় ২০১১ সালের অক্টোবর মাসে। ২০১১ থেকে ২০১৪ সাল পর্যন্ত মালবিকা দেবী সুনামের সঙ্গে এই বিশ্ববিদ্যালয়কে এগিয়ে নিয়ে যায়। এরপর ২০১৪ সালে অনুরাধা লোহিয়া উপাচার্যের দায়িত্ব নেন। তিনি এখনও এই দায়িত্ব পালন করছেন। এই হল হিন্দু কলেজ থেকে প্রেসিডেন্সি বিশ্ববিদ্যালয়ে উত্তরণের ইতিকথা। এবার আলোচ্য বিষয় প্রেসিডেন্সি বিশ্ববিদ্যালয় হিসাবে উত্তরণের পরবর্তী কিছু অবাঞ্ছিত কাহিনি,যে সব ঘটনা প্রেসিডেন্সির ঐতিহ্যে কালো দাগ এঁকে দিয়েছে-                     ১] ২০১৩ সালের এপ্রিল মাসে একদল দুষ্কৃতিকারী তাণ্ডব চালিয়ে ঐতিহ্যের বেকার ল্যাবরেটরি ভেঙ্গে গুঁড়িয়ে দেয়। তৎকালীন পশ্চিমবঙ্গের রাজ্যপাল তথা বিশ্ববিদ্যালয়ের চ্যান্সেলর এম  কে নারায়নন যাদের 'ক্রিমিন্যাল' আখ্যা দেয়। ২] ২০১৫ সালের জুলাই মাসে সব্যসাচী ভট্টাচার্যের পদত্যাগ। যিনি ছিলেন মেন্টর গ্রুপের সদস্য এবং চেয়ার প্রফেসর। পদত্যাগ করার পর তাঁর প্রতিক্রিয়া ছিল এমন - প্রেসিডেন্সিতে যে স্বপ্ন নিয়ে এসেছিলাম,সেই স্বপ্ন নেই। যেভাবে গড়তে চেয়েছিলাম সেই কাজ আটকে যাচ্ছিল। ৩] ২০১৫ সালের আগস্ট মাসে মহিলাদের অন্তর্বাস পরে এক ছাত্র বিক্ষোভ দেখায়। যা নিয়ে প্রশ্ন তোলেন উপাচার্য অনুরাধা লোহিয়া এবং তিনি ঐ পড়ুয়াদের পারিবারিক সংস্কৃতি নিয়ে প্রশ্ন তুলে ছিলেন। এর প্রতিবাদে শিক্ষার্থীরা তাঁকে ঘেরাও করে চেয়ার টেবিলের ওপর পা তুলে সিগারেটে টান মারতে মারতে হানি সিংয়ের গান গাইতে থাকে। ৪] ২০১৬ সালের জানুয়ারী মাসে রাষ্ট্র বিজ্ঞানের অধ্যাপক মইদুল ইসলাম প্রেসিডেন্সি কর্তৃপক্ষের বিরুদ্ধে স্বচ্ছতা ও গণতন্ত্রহীনতার অভিযোগ তুলে পদত্যাগ করেন। ৫] ২০১৭ সালের জানুয়ারী মাসে নতুন ক্যান্টিন পুড়ে ছাই হয়ে যায়। ২০১৬ সালেও কেন্দ্রীয় গ্রন্থাগারে আগুন লাগে। বিগত সাত বছরে পাঁচবার আগুন লাগে শতাব্দী প্রাচীন এই শিক্ষা প্রতিষ্ঠানে। বাইরে ঝাঁ চকচকে হলেও ভিতরে কতটা সুরক্ষিত তা নিয়ে প্রশ্ন উঠতে শুরু করে। ৬] ২০১৭ সালের জুলাই মাসে ঐতিহ্যবাহী প্রমোদের ক্যান্টিন বন্ধ তথা ক্যাম্পাসের ভিতরে বাইরের চা ও চানাচুর বিক্রেতাদের ঢুকতে দেওয়ার জন্য ডিন অনুপ কুমার মাইতিকে আটক করে ৩ঘন্টা চলে অবস্থান বিক্ষোভ। ৭] বর্তমান সময়ের উল্লেখযোগ্য সমালচনামূলক ঘটনা হল প্রেসিডেন্সির মতো শিক্ষা প্রতিষ্ঠানের ৩০০র বেশি আসন ফাঁকা পড়ে থাকা। যা নিয়ে উপচার্য অনুরাধা লোহিয়া ও শিক্ষামন্ত্রী পার্থ চট্টোপাধ্যায়ের মতান্তর অব্যাহত। অনুরাধা দেবী চান না মানের সঙ্গে আপোষ করতে ,শিক্ষামন্ত্রী মনে করেন প্রবেশিকা পরীক্ষা থাকলে কাট অব্ মার্কসের কী দরকার ? ছোট ছোট সামান্য কিছু ঘটনার কোলাজ তুলে ধরলাম। উক্ত ঘটনাগুলি ছাড়াও আরো অনেক ঘটনা ঘটেছে,যা আমাদের অনেকেরই জানা বা অজানা। শিক্ষকদের ছেড়ে চলে যাওয়া, প্রমোদ দার ক্যান্টিন বিতর্ক থেকে কারণে অকারণে ছাত্র বিক্ষোভ যার ফলস্বরূপ কী আজ প্রেসিডেন্সির মতো প্রাচীন ঐতিহ্যশালী বিশ্ববিদ্যালয়ের ৩০০ আসন ফাঁকা থেকে গেছে? প্রশ্নচিহ্ন থেকেই যায়। অনুরাধা দেবী বলেছেন মানের সঙ্গে আপোষ করবেন না, খুবই ভালো কথা, তাহলে কী এটা মনে করতে হবে বাংলার ছাত্রছাত্রীদের মান খুব খারাপ। আরো একটি প্রশ্ন,অন্যান্য বিশ্ববিদ্যালয়ে বর্তমানে পাঠরত শিক্ষার্থীদের মান তাহলে কেমন! প্রেসিডেন্সি ছেড়ে শিক্ষকগণ কেন বা চলে যাচেছন,রাজ্য সরকারের সহযোগিতার আশ্বাস থাকা সত্বেও! আসলে কী শিক্ষার্থীদের মান খারাপের থেকেও প্রেসিডেন্সির মান খারাপ হয়ে যাচ্ছে দিনের পর দিন। এই সমস্ত প্রশ্নের উত্তর দেবে আগামীদিন। সবশেষে একটি কথায় মনের মাঝে উঁকি দেয়- ' এ সমাবর্তন না সমাপতন,উত্তরণ না অবতরণ'! Sushanta Kr. Pramanik (talk) 16:12, 11 December 2017 (UTC)